હિપોલીનના માલિકને ધાકધમકી આપીને બંગલો પડાવી લેવાના કિસ્સામા આરોપી તરીકે દર્શાવેલા દર્શક ઠાકર ભૂતકાળમાં પણ અનેક ચર્ચાસ્પદ પ્રવૃત્તિઓના કારણે વિવાદમાં સપડાઇ ચુક્યો છે. ગુજરાત યુનિવર્સિટીએ ભાજપના યુવા મોરચાના નેતા દર્શક ઠાકરને પાસ કરવા માટે પરીક્ષાના નિયમોમા ખાસ ફેરફાર કર્યો હતો. જૂની શિક્ષણ પદ્ધતિમાં સેમેસ્ટર પ્રથાની જગ્યાએ વાર્ષિક પરીક્ષા પદ્ધતિ અમલમાં હતી. દર્શક ઠાકરે વર્ષ ૨૦૧૦થી ૨૦૧૩ સુધી લોકમાન્ય કોલેજમાં બી.કોમ.માં અભ્યાસ કર્યો હતો. જેમાં બી.કોમ.ના બીજા વર્ષમાં સ્ટેટેસ્ટીક્સમાં નાપાસ થયો હતો. પરીક્ષાના નિયમો પ્રમાણે વર્ષ ૨૦૧૫ સુધીમાં જે વિષયમાં નાપાસ થયો હતો તે વિષયની પરીક્ષા પાસ કરવાની હતી પરંતુ તે પાસ થઇ શકયો નહોતો.